
PROOEMIUM. 


De  vulnerabilitate  multi  loquuntur,  nec  vero  omnes 
sciunt,  quid  Uoc  verbo  dicant..  Excuses,  quaeso,  1.  b., 
quod  medicinae  tiro  artis  nostrae  veteranos  nonnullos  vi- 
tuperare audeo.  In  verbis  quidem  haerere  mediocris  est 
ingenii,  sed  accuratius  res  perscrutari  et  diligenter  animo 
perpendere  omnino  ad  tuto  agendum  necessarium.  To 
ftecoQeiv  arti  exercendae  antecedere  debet,  quamvis  haec 
singulas  theorias  exsuperet.  Redeamus  autem  ad  rem 
nostram.  In  libris  pathologiae  generalis  illud  verbum 
nobis  non  occurrit,  quamquam  haec  doctrina  rem  pror- 
sus non  ignorat.  Pragmatici  eo  tamquam  mere  technico 
utuntur,  sive  generaliter  de  aucta  loquentes  dispositione 
ad  morbos  irregulari  — paradiathesis  morbosa  — sive 
in  specie  rationem  habentes  curationis  aegrorum,  in  qui- 
bus morbus  clare  expressus  est,  aut  aegrotantium,  in 
quibus  vitae  conditio  irregularis  non  plane  ad  certam 
morbi  cujusdam  formam  perfecta  invenitur.  Specialis 
quoque  pathologiae  et  therapiae  scriptores  illam  vocem 
usurpant,  quae  omnino  magis  ad  rationem  technicam, 
quam  ad  literariam  expressa  mihi  videtur.  — Permultas 
quidem  res  hisce  pagellis  afferre  coactus  sum,  quum  ver- 
bum illud  diversissimae  notionis  adhuc  fuerit,  sed  id  li- 
mitandum arbitror. 

Caput  phimum. 


Vulnerabilitas  est  facultas  praeter  normam  reagendi 
aucta  singulorum  sive  organismorum,  sive  organorum, 
sive  systematum , quae  arte  medica  — ubi  in  specie  de 
vulnerabilitate  loquimur  — aut  aliis  rebus  externis  ex- 
citatur. — Primo , de  qua  re  nemo , hoc  verbo  audito, 
amplius  cogitat,  si  quid  in  organico  contextu  dirimi  po- 
, terat : deinde,  si  ex  mechanica  vulneratione  mala  incom- 
modaque oriebantur,  vulnerabilitas  dicebatur.  Quae  il- 
lius verbi  notio  paulatim  in  eam  transiit,  quam  nunc  cum 
eo  conjungimus  et  qua  Beer,  medicus  ille  ocularius 
Viennensis,  primus  usus  fuisse  fertur. 

Videamus  ergo,  quo  modo  fiat  illa,  quam  nunc  vul- 
nerabilitatem  dicimus. 

Omni  animali  sui  servandi  desiderium  a natura  in- 
situm est,  et  quae  sibi  prosunt,  appetit,  quae  nocent, 
fugit.  Excitatur  ergo  rebus  externis,  seu  sui  conscium  . 
seu  nescium.  Cujus  excitationis  gradus,  si  consilio  in- 
dividui cujusdam  servandi,  incitamentis  cum  incitabilitate 
non  convenientibus,  repugnat,  morbus  nominatur.  Exci- 
tatio autem  vario  modo  a norma  aberrat,  primum  enim 
nimis  magna,  quo  in  casu  aut  incitamentum  aut  incitabi- 
litas  justum  modum  egreditur;  deinde  nimis  exigua,  tum 
denique  in  singulis  organis  impar  esse  potest.  Sunt 
igitur,  qui  vulnerabilitatem,  hanc  a norma  discedentem 
excitationem  organismi,  sive  reactionem  ad  potentias  no- 
centes auctam  et  deminutam  distinguant.  Cum  vero  mi- 
nuta in  praxi  momenti  minoris  sit,  hic  prorsus  est  omit- 
tenda. 

Unicuique  vivo  suae  ipsius  sunt  leges,  sua  ad  uni- 

versum  ratio  certa,  liam  quod  quod  vivit,  exsistit  e causa 
interna.  jYIedici  ergo  est  studere  singulis  organismis  eo- 
rumque  facultati  ad  res  externas  reagendi,  qualis  sit.' 
Sed  relativo  tantum  modo  illam  auctam  vulnerabilitatem 
constituere  possumus.  Ut  nulla  absoluta  sanitas , ita 
nulla  absolute  irregularis  ad  potentias  nocentes  reagendi 
ratio  invenitur.  Quae  facta  subinde  afferam,  partim  qui- 
dem pro  regulis  haberi  posse  videbuntur,  sed  videbun- 
tur modo,  partim  manifesto,  quod  a me  dictum,  osten- 
dent; et  quamvis  omnino  ex  illis  certae  nonnullae  regu- 
lae proponi  possint,  tamen  individualitatis  studium  mi- 
nime est  superfluum.  — In  prima  illa  vulnerabilitatis  no- 
tione omnis  organismus  propriam  suam  naturam  habet, 
quae  potentiis  superficiei  suae  contextum  dirimere  minan- 
tibus plus  aut  minus  resistere  valet.  Mechanica  hac  vi 
eadem,  debilior  organismus  facilius  succumbet  quam 
fortior,  infans  e.  gr.  potius  quam  vir. 

Quaeritur,  in  quonam  systemate  vulnerabilitatis 
causa  sit. 

Neurina  et  sanguis  primarii  sunt  corporis  factores, 
organice  sibi  oppositi.  Omnis  ejus  ad  potentias  exter- 
nas reactio  ex  iis  originem  capit.  Major  autem  vis  ner- 
vis attribuenda  est,  quorum  quidem  rami  vasa  comple- 
ctentes haec  ut  «spiritus  rector«  moderantur,  attamen 
sanguis  neutiquam  omnino  chemiae  est  committendus^ 
Zoogenii  qualitas  imprimis  determinatur  sanguine,  et  che- 
mismo  in  illo  praevalente,  hoc  quoque  abnorme  fit.  In 
sanguine  ipso  duo  momenta  distinguenda  sunt,  vis  vita- 
lis e nervis  orta  et  chemismus , quae  in  statu  normali 
sibi  sunt  paria.  Illa  aut  hoc  potiore , alienatur  reactio 
ejus.  Eodem  modo  totius  organismi  centrum  est  ille 

«spiritus  rector, « cui  ut  radii  diversa  corporis  systemata, 
a chemismo  peripherico  et  a macrocosmo  orta,  exeuntia 
se  advertunt.  — Iu  nervis  igitur  ultima  causa  est  non 
minus  normalis  quam  abnormis  reagendi  facultas,  qui  aut 
recta  aut  per  sympathiam  aut  cum  toto  systemate  ner- 
voso afficiuntur. 

Reactio  aut  localis  aut  universa  est.  Nam  etiam 
unumquodque  organum  potentias  nocentes  defendere  stu- 
det. Quo  major  est  nervorum  erethismus,  eo  facilius 
haec  reactio  provocatur  et  vulnerabilior  pars  corporis  aut 
totus  organismus  fit. 

Ut  in  hominibus  singulis,  item  in  variis  animalium 
classibus  varium  observamus  vulnerabilitatis  gradum. 
Amphibia  vitam  habent  tenacem  et  cum  phlegmaticis  ho- 
minibus torporis  causa  comparantur;  aves  levibus  saepe 
vulneribus  succumbunt,  quia  ut  sanguinici  irritabiliores 
sunt. 

Reactio  secundum  normam  localis  est  inflammatio, 
universa  febris  simplex.  Si  autem  vulnerabilitas  adest, 
aliae  res  praeterea  sequuntur,  quae  plerumque  inter  com- 
plicationes numerantur,  ut  symptomata  nervosa,  magnus 
sanguinis  fluxus,  puris  aut  saniei  motio,  gangraena  et 
hujus  generis  alia.  Varia  illa  est,  ut  supra  dixi,  secun- 
dum corporis,  organorum  et  systematum  conditionem. 
Certus  quidam  morbus  adesse  potest,  qui  vulnerabilem 
organismum  reddit,  aut  affectiones  mediae,  quae  intra  re- 
lativae sanitatis  fines  adhuc  sunt;  si  vero  potentia  quae- 
dam nocens  accesserit,  in  morbum  transformantur,  itaque 
organismo  cum  his  et  vi  vulnerabilitatem  excitante  est 
pugna,  qua  tum  facilius  vinci  potest. 

Rerum  vulnerabilitatem  augentium  maximas  afferam  : 

1.  Aetatem.  Plerumque  infantes  propter  erethis- 
mum  senibus  vulnerabiliores  sunt,  quos  vehemens  et  con- 
tinens dolor  convulsionibus  interficere  potest.  Vulnerum 
inflammatio  facile  febres  traumaticas  vires  exsuperantes 
profert.  — Praeter  ossium  fragilitatem  senes  laborant 
saepe  magna  debilitate,  quae  sola  pus  demutare  valet  in 
saniem  et  primam  sanandi  intentionem  retardat.  Sangui- 
nis jactura,  febres,  nimia  suppuratio  vires  ne  consumant, 
timendum  est.  — Non  raro  homines  videmus,  qui  juve-J 
nes  irritabiles  fuerunt,  senes  valde  torpidos.  In  aetate 
porro  imprimis  respiciendum  est  ad  annos 'climactericos, 
in  quibus  vulnerabilitas  aucta  est,  ut  in  dentitione,  pu- 
bertatis evolutione,  praesertim  foedis  quibusdam  cum  vi- 
tiis conjuncta,  et  involutione. 

2.  Sexum.  Irritabilior  viro  quidem  femina  et  vul- 
nerabilior, nihilo  minus  dolores  fert  vehementissimos. 
Gravissima  et  ad  vulnerabilitatem  est  graviditas , etiamsi 
non  omnia  pro  veris  habenda  sint,  quae  de  gravidis  in- 
solita aliqua  specie  turbatis  narrantur,  tamen  major  in- 
citabilitas  earum  satis  apparet  et  postea  in  partu,  lochiis, 
lactatione. 

3.  Constitutionem.  Haec  ad  vulnerabilitatem  mo- 
menti est  maximi.  Qui  fibras  rigidas  habent  magnamque 
iucitabilitatem ‘et  plethoram , magnam  quoque  universam 
reactionem  proferunt.  Leucophlegmatici  vero  fortiorem 
vim  nocentem  faciliore  negotio  sustinent.  Temperamenta 
non  minus  notatu  digna:  sanguinicis  maxima  vulnerabili- 
tas inest;  cholerici  non  minus  facile  quidem  excitantur, 
sed  magis  resistunt  minusque  sunt  vulnerabiles.  — Haec 
corporis  constitutio  saepissime  dependet  a temperatione 
coeli,  educatione,  vitae  conditione,  moribus,  consuetudine. 

Etiam  anni  tempora  ad  vulnerabilitatem  valent.  Magnus 
frigoris  gradus  praedispositionem  exhibet  ad  inflammatio-^ 
nes  acutissimas  et  synochani,  vehemens  aestus  ad  sepsin, 
gangraenam,  statum  gastricum  biliosumque.  — TYismus 
et  tetauus  tramnaticus  frequentiores  sunt  in  regionibus 
intra  circulos  tropicos  sitis  quam  in  aliis. 

4.  Dispositiones  morbosas.  Harum  fundamenta 
aut  in  sanguine  ceterisque  corporis  humoribus  posita 
sunt,  aut  in  nervis. 

a)  Dyscrasiae  efficiunt  perversam  vulneris  inflam- 
mationem , primam  intentionem  ad  irritum  redigunt , ul- 
cerationem adducunt  et  granulationem  retardant.  Est 
certa  ad  suppurationem  et  ulcerationem  proclivitas  nullis 
signis  externis  indicata  — dyscrasia  incerta,  Kluge; 

< diathesis  purulenta,  Ph.  de  Walther  — quae  plerum- 

« 

que  nutrimentis  quibusdam,  ut  carne  suilla,  oritur.  Ho- 
mines constitutione  abdominali,  lymphatici  venosique  ad 
ulcera  in  cute  sua  tenera  sunt  dispositi;  scrophulosis 
imprimis  apud  erethicos , quae  nostris  temporibus  fre- 
quentissima  est,  vulnerabilitatem  excitat  in  toto  organismo; 
chlorosis  ei  propinqua,  nisi  ex  ea  orta;  arthritis,  syphi- 
lis, imprimis  secundaria  luesque  universalis,  dyscrasia 
herpetica,  atrabilaria,  scorbutica,  trichomatosis,  carcino- 
matosis. 

Haud  raro  febris  character  ex  his  dyscrasiis  pendet: 
ita  scorbutici  et  chlorotici  pneumonia  correpti  plerumque 
in  nervosam  incidunt. 

b)  Nervi  male  affecti  vulnerabilitatem  augent,  quam 
rem  observamus  in  hysteria  — ubi  non  modo  organorum 
genitalium  nervi  praeter  normam  dispositi  sunt,  sed  per 
connexum  etiam  organa  distantia  irritantur, ventriculus,  oeso- 

phagus,  cerebrum  — et  hypochondria,  in  animi  exalta- 
tionibus, morbis,  inania,  melancholia,  ebrietate,  quae  fe- 
bres magnas  et  gastricas  complicationes  secum  fert. 
Maximi  momenti  est  delirium  treinehs  systema  nervo- 
sum conturbans,  et  febrem  lentescentem-  magnamque  ma- 
ciem producens.  Porro  inveniuntur,  qui  ne  minimam 
quidem  necopinatam  rem  sine  damno  tolerare  possint, 
omni  parvo  horrore  et,  labore  ad  lipothymiam  perducti. 

Peculiaris  morbi  dispositio  et  vulnerabilitatis  gravis- 
sima causa  est  idiosyncrasia.  Iianc  dicimus  nervorum 
conditionem  plurimum  innatam,  nonnumquam  heredita- 
riam, qua  affecti  ad  quaedam  vitae  incitamenta  proprio 
modo  reagunt.  Apparet  plerumque  ut  certa  incitabilita- 
tis  forma  in  singulorum  organorum  nervis  non  semper 
e constitutione  explicanda.  Affectio  quaedam  est,  inte- 
gro ceterum  saepe  organismo,  abnormis,  non  plane  mor- 
bosa, qualis  vulnerabilitate  suscitata  fieri  potest.  Sedem 
ejus  exhibent  imprimis  organa  chylopoetica,  organa  sen- 
suum et  sensus  communis,  cui  nervus  sympathicus 
praeest.  Quam  ob  rem  idiosyncrasia  constat  in  pe- 
culiari sensibilitate  modo  prae  cibis'  — cancris  et  pisci- 
bus — modo  prae  coloribus,  modo  prae  sonis,  modo 
prae  odoribus  — rosarum,  violarum  e.  gr.  — modo  prae 
gustibus  nonnullis.  Notum  est  e fragariae  vescae  fructu 
sumto  febrem  interdum  et  urticariae  similem  in  cute 
eruptionem,  ex  carne  suilla  anserinave  circa  angulos  oris 
exanthema  observatum  esse.  — Ad  electricitatem  quo- 
que singuli  miram  habent  sensibilitatem , sive  sit  illa  in 
aere  aucta,  sive  in  corporibus  quibusdam,  ut  in  felibus. 
Qua  cum  re  cohaeret,  quod  vulgo  calendarium  dicitur. 

Antipathia  idiosyncrasia  psychicae  magis  naturae 
est.  Ilac  neglecta  potest  melancholia,  mania  exsistere. 

5)  Singulorum  systematum  qualitatem,  qua  aliis  vul- 
nerabiliora fiunt,  quum  major  localis  aut  universa  rea- 
ctio ea  vulnerata  sequatur.  Telae  fibrosae  ipsae  inflam- 
matae aut  supra  inflammatas  partes  sitae  valde  exten- 
duntur, id  quod  inflammationem  disseminat,  et  hanc  te- 
tanus traumaticus  facile  comitatur.  Organa,  quorum  functio 
pro  organismo  gravior  est , complicationes  secum  ferunt 
maximas,  cujus  generis  sunt  oculus,  pulmones,  cerebrum. 
— Maximam  vulnerabilitatem  systematis  vasculosi  habent 
haematophili,  qui  e parvo  jam  vulnere  miram  sanguinis 
quantitatem  perdunt,  et  ipsius  ferri  candentis  ope  non 
semper  a morte  servandi  sunt.  Hereditaria  fatalis  haec 
dispositio  esse  solet,  ut  in  gente  quadam  Britanniae, 
Brown,  hac  re  famosa. 

6.  Morbos  plane  expressos , ut  gastritidem , scir- 
hum  ventriculi,  catarrhum  pulmonum  eorumque  tubercu- 
losin  et  alios.  — Hac  e re  etiam  major  facilitas  pendet, 
qua  contagia  recipiuntur.  Coryza  praedispositionem  ex- 
hibet pro  typhorum  morbillonunque  contagiis,  propter  quo- 
rum gravitatem  in  medicina,  concessum  mihi  sit,  plus  afferre. 
In  evolutionis  annis  haec  aucta  est,  minuta  in  involutione. 
Omnis  autem  vitae  periodus  certis  contagiis  facilius  afficitur. 
Talia  sunt  contagia  synanchae  membranaceae,  morbillorum 
apud  pueros,  typhorum  apud  juvenes.  Magnam  vim  ex- 
ercet excitatio  nervosa , sive  somatica  — post  coitum 
typhus  facilius  inficit  — sive  psychica , de  qua  vulgo 
notum  et  nuper  in  cholerae  asiaticae  temporibus  cognitum 
est,  quantdpere  contagia  efficacia  reddat.  Recte  ergo 
Schoenleinius  noster  de  fortitudine  audaciaque  me- 

dica  loquitur.  — Praecipue  tunicae  mucosae  contagia 
■ succedunt  et  cutis,  epidermide  nudata  retique  Malpighii 
aperto  aut  suppuratione  exorta.  Id  quod  maxime  appa- 
ret in  syphilide , ad  quam  recipiendam,  ut  ad  variolas, 
singuli  magis  dispositi  videntur. 

Quaestio  de  cognoscenda  vulnerabilitate  medico  pra- 
ctico  gravissima.  Dolendum  ergo  est,  quod  persaepe 
signis  certis  vel  pathognomonicis  non  indicatur;  attamen 
nonnulla  explicare  conabor,  cpiae  adesse  eam  aut  certo 
ostendunt  aut  veri  simillimum  reddunt. 

Anamnesis  primum  in  consilium  adhibenda  est.  Quid- 
nam aliud  nos  de  idiosyncrasia,  antipathia,  morbis  prae- 
teritis edocere  potest?  < 

Tum  proprius  corporis  adspectus,  in  quo  ratio  ha- 
benda est  aetatis,  sexus,  constitutionis,  dispositionum  hu- 
morum morbosarum,  morborumque  praesentium.  Effigiem 
vulnerabilis  hominis  formans  caricaturam  pingere  pericli- 
ter,  qua  nostrates  quidem  exteros  imitandi  cupidissimi 
sunt.  Attamen  mori  paululum  concedendum  est.  Ha- 
bent tales  homines  plerumque  staturam  gracilem,  cutem 
teneram,  discolorem  et  lividam,  oculos  coeruleos,  capillos 
flavos,  labia  pallida  saliva  saepe  acri  corrosa. 

Deinde  etiam  experimento  interdum  opus  est,  ut  vi- 
deamus, quemnam  successum  cura  aliqua  audacior  habere 
possit,  leniorem  antea  instituentes. 

Sub  finem  hujus  capitis  nonnullas  leges  expromam 
ad  vulnerabilitatem  notabiles. 

1.  Organa  in  summa  actione  vulnerabilia,  ut  cutis  ■ 
et  hepar  in  regionibus  tropicis,  pulmones  in  arcticis  'et 
cerebrum  in  hominibus  psychice  excitatis. 

2.  Organa  quoque  ad  novam  et  majorem  adve- 

lienda:  talia  sunt  oculi,  cutis,  pulmones  recens  natorum; 
pulmones  tropicorum  in  regiones  arcticas  peregrinatorum, 
hepar  arcticorum  in  tropicas. 

3.  Organa,  quorum  actio  aucta  fuit,  non.  minus 
vulnerabilia.  Pulmones  inflammati , cutis  exanthematibus 
desquamatis,  uterus  in  involutione,  hepar  recens  natorum. 

4.  Organa,  systemata,  organismi  justo  plus  ex  uni- 
versi harmonia  egressa;  quum  singula  in  ea  sola  valida 
sint.  Id  quod  fieri  potest  auf  majore  aut  retardata 
evolutione.  v. 

5.  Organa  sympathice  cum  vulnerabilibus  juncta 
nonnumquam  ipsa  vulnerabilia  fiunt.  — 

Non  omni  autem  in  casu  vulnerabilitas  partis  alicu- 
jus  mali  est  ominis.  Interdum  hic  locus  minoris  resi- 
stentiae is  fit,  in  quo  semina  morborum  deponuntur. 
Qua  re  nobiliora  organa  ab  iis  prohibentur.  Vulnerabi- 
* lis  cutis  non  raro  quicquam  bonum  est,  nisi  tum  morbus 
ejus  partem  tertiam  exsuperat. 

Caput  secundum... 

Hoc  loco,  illam  vulnerabilitatis  notionem  ad  praxin 
medicam  spectantem  intelligens,  scientiae  nostrae  — vel 
potius  pragmaticorum  ipsorum  — distributionem  in  me- 
dicinam et  chirurgiam  sequi  velim. 

Pro  medicina  vulnerabilitas  non  minus  gravis  est, 
quam  pro  ea,  a qua  nomen  sumtum  est,  chirurgia. 

Optimum  mihi  videtur  primum  singula  corporis  sy- 
stemata atria  morborum  formantia  percurrere,  deinde  ad 
medicamenta  transire,  ut,  quae  in  pathologia  et  therapia 
speciali  imprimis  notatu  digna  sint,  commemorem. 

Systematis  nervosi  vulnerabilitas  augetur  multis  re- 


bus,  ut  psychicis  incitationibus,  'excessibus  in  venere, 
unde  tabes  illa  dorsualis  oritur  et  nervorum  vis  in  or- 
gana minuitur.  Notum  est,  nerVo  ischiadico  cuniculi  per- 
secto, decubitum  gangraenosum  exoriri.  Id  quod  facile 
iis  quoque  evenit,  qui  rayelomalacia  aut  paralysi  medul- 
lae spinalis,  ut  e causa  rheumatica,  laborant,  et  typhosis, 
ubi  criticae  cujusdam  significationis  est  ex  Schoen- 
1 e inii  sententia,  et  iis,  quorum  spina  dorsalis  est  fracta. 
Incitabilitatem  morbosam  non  raro  certa  adolescentiae 
exanthemata,  variolae,  scarlatina,  morbilli  relinquunt. 

Superficies  corporis  externa  et  interna  vulnerabilis 
maxime  notanda. 

Cutis  etsi  epidermide  obtecta  interdum  apud  singu- 
los homines  magno  gradu  vulnerabilis  invenitur.  Prover- 
bium factum  est  illud : »Jede  Haut  vertragt  nicht  Pflaster.« 
Quod  videmus  in  infanti bu^,  quorum  cutis  tam  facile  re- 
sorbet, ut  in  applicandis  remediis  unguentisque  saturni- 
nis  et  mercurialibus  cautio  adhibenda  sit  maxima.  Quam 
ea  de  causa  K oppius  et  in  curandis  magnis  superficie- 
bus  suppurantibus  apud  pueros  suadet.  — In  adultis 
quoque  illud  observari  potest.  Sunt,  in  quibus  empla- 
strum anglicum  erythema,  adhaesivum  et  cataplasma 
unumquodque,  ecthyma  et  eczema  impetiginodes,  unguen- 
tum cinereum  et  ipsa  avenae  farina  urticariam,  sinapis- 
mus — maxime  inter  recens  natos  — gangraenam  pro- 
ferat. Remedia  rubefacientia  tum  epispastica  fiunt. 
Apud  homines  decrepitos  minimam  quamque,  contusionem 
ecchymoses  propter  magnam  vasorum  in  cute  sensibilita- 
tem  sequuntur.  Haec  cutis  vulnerabilitas  saepe  balneo- 
rum calidorum  abusu  efficitur,  ita  ut  parva  frigoris  inju- 
ria et  epithemata  frigida  incautius  parata  dolore^  rlieu- 


mati  cos  producant.  — Dyscrasiae  si  adsunt,  in  cute,  ut 
vidimus,  suppuratio  et  exulceratio  oriri  solet;  et  certae 
tum  exanthematum  formae  pejorem  induunt,  varicellae 
in  varioloides  transeunt.  Acutis  iis  major  cutis  vulnera- 
bilitas  exsistit.  Inflammatio  erysipelatosa  maxime  no- 
tanda, quum  etiam  minima  causa  recidiva  fiat.  Contra 
interdum  magna  cutis  rigiditas  nobis  occurrit,  in  qua 
frustra  fortissima  fere  ad  incitamentum  remedia  adhibe- 
mus, ne  unguentum  quidem  tartari  stibiati  cutem  antea 
scopulis  versam  rubefacit. 

Membrana  mucosa  internam  repraesentat  corporis  su- 
perficiem, !ej usque  partem  respiratoriam  primum  intuea- 
mur. Membrana  S chneider  iana  talis  in  singulis  ho- 
minibus invenitur,  ut  minima  temperationis  coeli  vicissi- 
tudo gravedinem  proferat,  quae  disseminata  bronchitidi, 

, catarrho,  pneumoniae  vel  etiam  phthisi  tuberculosae  et 
mucosae  originem  exhibet;  cujus  rei  in  fumigando  quo- 
que rationem  habere  debemus.  In  pubertatis  evolutione 
pulmones  sanguine  congesto  vulnerabiles.  Quae  congestio 
facillime  fit  haemorrhagia  et  inflammatio,  quae  in  homi- 
nibus incertae  illius  dyscrasiae  transmutari  potest  in 
phthisin,  in  qua  pulmonum  vulnerabilitas  est  maxima,  ita 
ut  certa  quaedam  medicamina  uti  mercurialia  applicari 
nequeant.  Haemorrhoides  abnormes  illam  non  minus 
augent.  Memoratu  digna  est  vulnerabilitas  pulmonum, 
quum  aqua  ut  post  hydrothoraccm  pressi  essent.  Na- 
scitur quoque  haec  non  raro  nimium  voce  aut  tibiis  ca- 
nendo. 

Digestoria  membrana  mucosa  nulla  re  magis  debili- 
tatur et  relaxatur,  quam  medicamentorum  purgantium 
abusu.  Quod  qui  peccarunt,  sordibus  primarum  viarum 


laborant,  et  e statu  gastrico  facile  oritur  febris  nervosa. 
‘Sin  autem  res  melius  succedit,  ventriculus  plerumque 
tam  sensibilis  fit.  ut  et  blandissima,  lac  et  aqua  e.  gr., 
evomantur,  sive  quod  nervi  recta  affecti  sint,  sive  quod 
.gastritis  chronica  — quae  in  potatores  quoque  cadit  — 
adsit.  — E cholerae  asiaticae  temporibus  • — ut  vir  acris 
i ingenii  Wolff  observavit  — apud  nos  proclivitas  quae- 
dam est  ad  diarrhoeas  relicta,  quapropter  salia  quaedam, 
alias  non  laxantia,  nunc  haud  raro  alvum  ducunt,  ut 
kali  nitricum ; medicoque  ergo  in’  praescribendis  formulis 
cautione  opus  est.  — Stadio  desqu amationis  peracto, 
enanthemata,  typhosum,  scarlatinosum,  membranam  tubi 
intestinalis  maxime  vulnerabilem  relinquunt:  caveamus 
igitur,  ne  in  perscrutandis  typhosis  manu  prementes  per- 
forationem ulcerum  abdominalium  efficiamus.  Punctio 
abdominis  in  ascite  peritonaeum  vulnerabile  reddit.  — 
Homines  naturae,  quae  sermone  communi  phthisica  dici- 
tur, enteritide  mucosa  correpti  in  phthisin  incidere  solent 
intestinalem,  quia  omnes  fere  in  iis  inflammationes  in 
suppurationem  exeunt.  Ad  illam  igitur  praeveniendam 
medicamenta  quopiam  modo  irritantia  multis  cum  invol- 
ventibus conjungenda  sunt.  — De  minuta  ventriculi  vul- 
nerabilitate  exemplum  exsistit  valde  mirabile:  vir  aliquis, 
qui  omnino  vomere  non  poterat  , per  imprudentiam  tar- 
tari  stibiati  gr.  XXX.  Sumsit,  nec  tamen  vomuit. 

In  organis  genitalibus  et  uropoeticis  vulnerabilitas 
rarius  observatur.  In  medicaminibus  autem  ad  has  par- 
tes propriam  certamque  vim  habentibus  videre  licet,  in 
uno  plus  quam  in  altero  eis  effici,  ergo  ille  vulnerabi- 
lior. Quod  morbi  quoque  illarum  partium  augent,  ne- 
phritis, catarrhus  vesicae,  urethritis,  alii.  Nonnulli  tan- 

tum  irritabile  systema  uropoeticum  habent,  ut  minimi 
refrigeratio  vehementissimam  dysuriam  producat,  et  quid- 
quid biberint,  cito  e vesica  sensibili  evacuetur.  Quanto 
plus  hanc  medicamenta  diuretica  laedent,  ut  aphrodi- 
siaca  genitalia  irritabilia.  Renes  morbo  — ut  albuminu- 
ria  — affecti  maxime  vulnerabiles  sunt. 

Nunc  ad  ipsa  medicamenta  transeamus.  In  quibus 
praescribendis,  quod  pertinet  et  ad  praeparationem  et  ad 
dosin  et  ad  efficaciam,  vulnerabilitas  gravissima  est.  Su-  . 
pra  jam  annotavi,  involventium  copiam  ab  ea  pendere: 
non  minus  vero  corrigentium  qualitas.  Inveniuntur,  qui- 
bus syrupi  certi  odiosi  sint,  ut  rubi  idaei.  Haller  co- 
gnitum aliquem  habebat,  in  quo  syrupus  rosarum  alvum 
vehementer  purgabat.  Alius  melli  sumto  colica  vexaba- 
tur maxima,  tamquam  venenatus.  Acida  etiam  vegeta- 
bilia, tartaricum,  citricum,  a nonnullis  abhorrentur.  Car- 
damomum  interdum  vomituritionem  convulsionesque,  fe- 
brem et  in  femina  quadam  etiam  dementiam,  cinnamomi 
odor  lipothymiam  protulit.  Piper  sumtum  in  se  magnum 
pruritum  capitis  sequi,  John  Elliotson  dicit;  idem 
urticariam  ex  acidi  hydrocyanici  usu  nasci  vidit.  Tis- 
sot  (Cf.  Dr.  Wagn eri  Viennensis  de  idiosyncrasia  frag- 
mentum Hufel.  Jouru.  d.  pract.  Heilk.  B.  33.  7.)  in 
amico  observavit,  ne  minimum  quidem  sacchari  vel  man- 
nae eum  perferre  posse,  quod  illico  vomeret.  Roose 
in  femina  infusum  florum  tiliae  ejusdem  efficaciae  vidit. 
Etiam  spirituosa  interdum  prorsus  sumi  non  possunt. 
Tale  exemplum  historicus  ille  Wittenbergensis  Schrbckh, 
in  quo  omnis  vini  species  vomitum,  diarrhoeam  cura  car- 
dialgia  producebat.  Exsistunt  eorum  quoque  exempla, 
qui  fontium  medicatorum  blandorum  aquam  bibere  ne- 

quiverunt,  in  aliis  tum  nausea,  ructus,  etiam  vomitus,  m 
aliis  temulentia  capitis,  vertigo  orta  sunt.  Sana  ceterum 
femina  triginta  annorum,  quoties  aquae  Pyrmontanae  vi- 
trum bibebat,  toties  illis  vitjis  vexabatur;  alia  quaedam 
alvum  cum  doloribus  colicis  purgabat.  Phantasiae  vis  hac 
quoque  in  re  interdum  mirabilis.  Adspectus  tantum  vel 
odor  medicamenti  cathartici  eundem  interdum  successum 

i 

habet.  Whytt  — des  maladies  nerveuses  — mulierem 
curavit,  in  qua  magnesia  horrorem  semper  et  tremorem 
excitabat,  nec  vero  lapides  cancrorum  vel  creta.  Aliud 
exemplum,  medicamina  in  abnormi  corporis  incitabilitate 
abnormem  effectum  habere,  ostendens  hoc  est,  quod 
Ga ubius  prodidit:  Matronam  curavit,  in  qua  triduo  post 
unum  tantum  opii  granum  sumtum  cutis  totius  corporis 
desquamata  est.  In  alia  — secundum  Dr.  Hargens 

— idem  remedium  salivationem  haud  parvam,  et  in  alia 

— W emero  Viennensi  teste  — lipothymiam  protulit. 

Boyle,  aliquem  anxium  factum  esse,  quum  tanacetum 
vulgare  prope  affuisset,  affert.  Mulieres  nonnullae  con- 
vulsionibus corripiuntur  ambrae  griseae  aut  moschi  odore. 
Hunc  quaedam  nullo  modo  per  os  sumere  poterat,  atta- 
men odor  molestus  ei  non  erat.  — Alia  quadraginta  an- 
norum camphoram  va^de  abhorrebat,  quod  spasmi,  per- 
turbatio mentis  inde  consequebantur.  Haec  ergo  contra 
rheumatismum,  quo  laborabat  illa,  adhiberi  non  poterat, 
sed  extractum  aconiti.  / 

Sufficiant  autem  haec  de  singulis  remediis  exem- 
pla, quibus  sexcenta  addi  pdssent,  nisi  reprehensionem 
tuam,  1.  b.,  timerem. 

Ut  igitur  singula  medicamenta  propter  magnam  cor- 
poris vulnerabilitatem  adhiberi  nequeunt,  ita  saepissime 

totae  eorum  classes  hac  contraindicantur , ut  dicitur.  - 
Quis  medicorum  in  organismo  ad  liquescendum  proclivi 
resolventibus,  mercurialibus,  jodicis,  calinis  uti  velit?  In- 
flammationes, plethora  vera  narcoticorum  fortium  atque 
acrium  usum  vetant,  et  magna  tubi  intestinalis  debilitas 
acidorum. 

Cogitari  porro  potest  de  forma  medicaminis,  qua 
aegro  dandum  sit.  Infantes  plerumque  et  adulti  inter- 
dum pilulas  deglutire  non  possunt.  Cujus  rei  ignarus 
medicus  si  eas  ordinavit,  incommoda  quaedam  oriuntur 
congestiones  ad  caput  et  vomituritiones.  Forma,  si  quid 
certo  in  [casu  indicatum  aeger  propter  antipathiam  su- 
mere non  vu]t,  mutari  debet.  Quo  facto  hic  nonnum- 
quam, quum  in  cogitationibus  ac  non  in  idiosyncrasia  causa 
sit,  malum  remedii  alicujus  successum  pervertere  pos- 
sumus. 

Maxime  autem  annotanda  est  dosis  medicaminum, 
quae  imprimis  a vulnerabilitate  pendet,  ita  ut  omnes, 
fere  illae  res,  quas  hanc  proferre  dixi,  eam  determinent, 
aetas,  sexus,  constitutio  et  ceterae.  Saepe  scalae  con- 
stitutae sunt,  quas  sequi  oporteat.  Quum  vero,  ut  vidi- 
mus, singulo  organismo  certus  vulnerabilitatis  gradus  sit, 
ad  usum  practicum  illa  non  sufficiat.  Infantes  pro  viri- 
bus suis  alia  medicamenta  melius  ferunt  quam  adulti, 
cujusmodi  sunt  antimonialia  et  calina;  alia  p ejus,  ut  nar- 
cotica opiumque.  Quo  debilior  aeger  est,  eo  facilius  re- 
mediis afficitur.  In  asthenia  indirecta,  quam  Brown 
dicit,  erethismus  nervosus  disparet,  et  corpus  minus  vul- 
nerabile majorem  exigit  dosin.  Simile  in  pluribus  mor- 
bis videre  licet,  delirio  tremente,  hydrophobia,  tetano, 
in  quo  plurimum  opium  saepe  nihil  efficit , et  in  morbis 

psychicis,  ubi  magna  tartari  stibiati  portio  ne  nauseam 
(juidem  excitare  solet.  Augetur  vulnerabilitas  pro  medi- 
camentis diaeta  ordinanda  et  limitanda.  Id  quod  ho- 
moeopatliici , quos  se  dicunt,  perbene  sciunt;  doctrinae 
de  vulnerabilitate  omnino  hi  justo  plus  studuisse  viden- 
tur, ita  ut  in  phantasmata  aberraverint. 

Chirurgiae  quum  vulnerabilitas  gravissima  sit,  neces- 
sarium mihi  videtur,  accuratius  de  ea  disserere.  Quo 
consilio  primum  de  nonnullis  morbis  ad  chirurgiam  per- 
tinentibus, deinde  de  operationibus  dicam. 

Ad  laesiones,  vulnerabilitate  praesente,  res  accedere 
possunt,  quae  aut  continuo  aut  posterius  aegrum  ingre- 
diuntur, velut  symptomata  nervosa,  lipothymia,  convul- 
siones, tetanus,  delirium  tremens,  exacerbationes  febris 
intermittentis  malignae.  Hoc  modo  vulnus  non  *raro  per 
accidens  lethale  fit  — unde  vulnerabilitatis  gravitas  pro 
medicina  quoque  forensi  apparet.  — Nonnullae  corporis 
nostri  partes  prae  aliis  vulnerabiles  dici  possunt,  quia 
major  reactio  sequitur  vulneratas,  aut  quia  facilius  vul- 
nerari possunt.  Ejus  generis  articuli,  oculus,  alia  or- 
gana e diversis  systematis  composita.  Natura  hominis 
laesi  imprimis  respicienda.  Vi  formativa  in  senibus  mi- 
nuta, vulnera  difficilius  sanantur  et  apud  pueros,  propter 
nervorum  erethismum,  facile  multa  incommoda  produ- 
cunt. Mali  humores  simplex  vulnus  transformant  in  ul- 
cus et  restitutionem  in  integrum  retardant.  Qualem  in 
vulnerum  sanationem  vim  scrophulosis  imprimis  ha- 
bet. Non  raro  autem  alia  quaedam  illius  rei  causae 
sunt,  corruptus  aer,  mala  nutrimenta,  consuetudines  et 
animi  motiones.  Digitorum,  volae  manus,  plantae  pedfs, 
genitalium,  faciei  vulnera  saepius  tetanus  traumaticus  in- 

sequitur,  magis  apud  viros  quam  mulieres,  magis  apud, 
adolescentes  quam  adultos.  Praeter  sexum  et  aetatem 
hac  ratione  vulnerabili  tat  em  proferunt  temperiei  vicissi- 
tudines refrigeriumque,  aer  nosocomialis,  terror.  Pro- 
pius nos  attingit,  qui  sumus  medici  militares,  vulnerabi- 
lius militum  bellum  gerentium  major.-  Vulnerationem 
labores  antecedunt  et  tetanus  haud  raro  subsequitur. 
Observatum  est  a collegis  nostris , etiam  bello  peracto 
vulnera  in  exercitu  profligato  pejus  esse  sanata,  in  vi- 
ctore majorem  reactionem  exstitisse.  — Alii6  vulnerabi- 
lior corporis  pars  porro  est  galea  aponeurotica,  quam 
laesam  et  inflammatam  symptomata  cerebralia  comitari 
solent,  deliria,  convulsiones,  hydrops  internus  acutus. 
Id  quod  facilius  accidit  hominibus  ad  faciei  erysipelas 
proclivibus.  Recens  natorum  cranium  propter  ossium 
tenuitatem  et  fonticulos  apertos  graviter  vulnerari  potest, 
et  fracturam  illi  duris  conversionibus  non  raro  patiun- 
tur. Suturae  cranii  adolescentium  vehementibus  ictibus 
secedunt.  Omnino  praeterea  abnormis  organorum  con- 
stitutio vulnerabilitatem  eorum  auget. 

In  scrophulosis  adenitis  e minima  causa  oritur  et 
quum  haec  dyscrasia  disparuerit,  ad  anginam  dispositi 
sunt.  — Mammae  pubescentium  et  lactantium  vulnerabi- 
les, facillime  ictu,  refrigerio,  terrore,  ira,  imprimis  si 
acrimoniae  quaedam  adsunt,  inflammantur.  Testiculi 
quoque  in  urethritide.  Illae  et  hi  frigore  magnopere 
offenduntur,  ut  induratio  inde  exsistat.  — De  diathesi 
purulenta  jam  supra  loquutus  sum.  Sublata  nervorum 
et  vasorum  vi  sive  ligatura,  sive  ossificatione,  sive  oblit- 
teratione, minima  inflammatio  facile  mortem  localem  pro- 
ducit, imprimis  si  humorum  vitia  vel  venenatio  exsistunt. 

Quam  in  decrepitis  hominibus  calceorum  pressus,  clavo- 
rum et  unguium  incretorum  excisio  efficere  solet.  Mi- 
asmatico  in  nosocomiis  aere  e^simplicibus  vulneribus  gan- 
graena oritur  nosocomialis.  Eodem  gradu  vulnerabilis 
est  cutis  supra  abscessus,  quos  dicunt,  lymphaticos  sita; 
tela  cellulosa  potatorum,  quae  contusa  vel  commota  fa- 
cillime mortificatur;  ossa  periosteo,  dentes  substantia 
vitrea  orbata,  ita  ut  aeris  solius  incitajnentum  ad  necro- 
sin  procreandam  sufficiat.  — Apud  senes  fracturae  os- 
sium majoris  momenti  sunt  quam  apud  juvenes , quum 
in  iis  calli  formatio  ut  in  cachecticis  retardetur.  — Quod 
attinet  ad  luxationes,  nonnulli  articuli  propter  situm 
apertum  et  acetabulum  minus  depressum  saepissime 
eluxantur.  Quae  dispositio  etiam  et  membri  positione 
et  constitutione  laxa  et  sexu  femineo  et  juventute  et 
luxationibus  praeteritis  efficitur.  Dupuytren  corpora  ae- 
grorum ad  reponendum  eo  praeparat,  quod  illos  inebriat ; 
alii  balnea  calida  et  medicamenta  vomitiva  adhibent.  — 
Ad  hernias  quoque  vulnerabilitas  spectat.  Quum  alius 
alio  facilius  hoc  malo  afficitur,  nonne  tum  illum  vulne- 
rabiliorem dicere  possumus?  Infantes  debiles  minima  ex 
re  herniam  umbilicalem : homines  laxi,  maxime  qui  ascite 
et  obesitate  laborarunt,  inguinalem;  mulieres  praesertim 
quum  saepius  fuerint  gravidae,  cruralem  accipiunt.  Iis- 
dem et  puerperio  satis  diu  cubare  negligentibus  uterus 
haud  raro  prolabitur.  — Varices  et  aneurysmata  vulne- 
rabilitatem  augent,  quae  contusa,  inflammata  ulcera  ab- 
dominalia, aut  amissionem  sanguinis  proferunt.  — In 
dyscrasia  catcinomatosa  vulnerabilitas  est  permagna. 

Chirurgo  armata  manu  morbos  sanante,  ad  akiur- 
giam  potissimum  animus  attendendus  mihi  est.  A se- 

ctione,  si  unquam  fieri  potest,  in  recens  natis  propter 
cutem  sucposam  et  sensibilem  abstinendum  est.  Attamen 
tales  operationes,  quae  differri  nequeunt,  ani  imperforati, 
labii  leporini,  et  aliae,  saepe  ab  iis  sustinentur.  Omnino 
non  operandum  est  in  dentitione,  menstruatione,  gravi- 
ditate, lactatione,  neque  tum,  quando  post  operationem 
interni  quidam  gravissimi  morbi  aut  orirentur  aut  auge- 
rentur, e.  gr.  phthisis  tuberculosa  secta  ani  fistula. 
Non  opportuna  propter  vulnerabilitatem  operatio  est  in 
potatoribus,  quippe  quae  delirio  tremente  plerumque  com- 
plicatur; in  hystericis  et  hypochondriacis,  in  nutrimentis 
et  domicilio  corpori  nocentibus,  ili  magna  corporis  debi- 
litate, lipothymia  et  statu  gastrico,  aliis  morbis  simul 
praesentibus  et  omnibus,  quae  supra  nominatae  sunt, 
dyscrasiis,  imprimis  si  partis  operandae  causae  sunt. 
Vulnerabiliores  aegri  sunt  in  hieme,  aestate,  primo  mane 
et  vesperi,  minus  in  vere  meridieque  ante  coenam;  vul- 
nerabiliores morbis  epidemicis  grassantibus  ei  electrici- 
tate  aeris  aucta.  Gangraena  in  aestate  frequentissima.  — 
Ad  reproductionem  operatio  quaedam  fieri  nequit  in  magna 
virium  exinanitione,  magna  humorum  jactura,  dyscrasiis 
floridis,  maxime  scorbutica,  syphilitica,  arthritica;  ad 
sensibilitatem  in  systemate  nervoso  nimis  debili  et  sen- 
sibili; ad  irritationem  in  plethora  vera  et  spuria,  febri 
synochosa,  erethica,  torpida  lentaque,  quapropter  secan- 
dum noliis  est  aut  antequam  reactio  organismi  consequi- 
tur, aut  peracta  febri,  ubi  minus  vulnerabilior  aeger  est. 
Febris  lenta  si  adest,  et  nihilominus  operatione  opus  est, 
haec  quidem  in  remissione,  digestione  non  valde  turbata, 
fiat.  Animi  constitutio  quoque  magnam  ad  vulnerabili- 
tatem vim  habet.  Vir  experientissimus  Froriep  au- 

ditoribus  nebis  juvenem  quendam  attulit,  qui  ferocissimo 
animo  cubile  ascendit  et  — spiritum  reddidit.  Anxietas 
contrario,  pervigilia,  indignatio  ad  operationem,  ebrietas 
et  narcotisatio  non  minus  vulnerabiliores  reddunt  aegros. 

Ut,  quantum  fieri  potest,  plene  de  re  mea  disseram, 
ad  singulas  nonnullas  operationes  me  convertam  et,  quae 
maxime  vulnerabilitatem  in  iis  augeant,  ostendam. 

In  secandis  aneurysmatis  pars  quaedam,  cui  aneu- 
rysma inest,  oedemate,  inflammatione,  suppuratione,  carie, 
gangraena,  mala  arteriae  ipsius  conditione  vulnerabilior 
fit.  In  cirsotomia  imprimis  venae  inflammatione.  Hac 
ratione  in  tumorum  cysticorum , lipomatum  et  steatoma- 
tum exstirpatione  annotanda  est-  gravium  partium  pro- 
pinquitas, quae  ea  laedi  possint;  horum  malorum  neces- 
sitas pro  aegri  salute,  et  nimis  exiguae  illius  vires  ad 
sanationem  non  sufficientes.  — In  operatione  polyporum 
dyscrasiae  floridae,  e quibus  illi  nonnumquam  oriuntur: 
porro  hic  quoque  gravium  partium  vicinia.  Operationes 
ophthalmiatricae  maxime  exigunt,  ut  respectum  ad  vul- 
nerabilitatem habeas.  In  cataracta  operanda  quaerendum 
■ est , num  magnus  photophobiae  gradus  adsit , an  lens 
crystallina  cum  membrana  uvea  concreta  sit,  an  dyscra- 
siae, quae  cataractam  protulerunt,  floreant,  an  alii  morbi 
post  operationem  malam  vim  habere  possint.  Cataracta 
insuper  tangi  non  potest  in  annis  climactericis.  Ratio- 
nem quoque  habeamus  rerum  externarum,  quae  aegrum 
post  operationem  vulnerabiliorem  facere  valent.  — Ope- 
ratio hydrophthalmi  nimiam  reactionem  excitat,  si  bul- 
- bus  varicosus  et  degeneratus  est , aut  dyscrasiae  et  ca- 
chexiae adsunt;  exstirpatio  bulbi  in  constitutione  carci- 
nomatosa,  febri  hectica  et  colliquatione.  Punctionem 

hydrocephali  nimis  vulnerantem  reddit  encephalitis  forsi- 
tan  praesens;  rhinoplasticen  perversa  nasi  conditio,  e.  g. 
in  acne  rosacea;  operationem  labii  leporini  dentitio;  ex- 
tractionem dentium  scorbutus,  haematophilia  et  magna 
aegri  sensibilitas ; staphylorraphen  affectio  catarrhalis  et 
ad  vomendum  proclivitas;  exstirpationem  glandulae  thy- 
reoideae firma  cum  trachea  concretio  atque  ulceratio. 
In  amputatione  et  exstirpatione  mammae  vulnerabilitatem 
procVeant  dyscrasia  carcinomatosa , morbi  uteri,  anni  in- 
volutionis, menstruatio  graviditasque ; in  punctione  pecto- 
ris pneumonia,  in  lithotomia  vesicae  inflammatio , ulcera- 
tio , degeneratio , vehementes  e lapide  dolores ; in  ope- 
ratione hydroceles  inflammatio  scroti;  in  castratione  mala 
viscerum  abdominis  atque  thoracis  organica , magna  aegri 
debilitas  sensibilitasque.  Eadem  ratione  amputatio  ar- 
tuum in  febri  et  inflammatione,  magna  virium  exinani- 
tione humorumque  inopia  permissa  non  est.  Et  her- 
niotomiam  instituentes  nonnumquam  ingentem  videmus 
vulnerabilitatem:  ita  Kluge,  quae  ejus  est  experientia 
in  arthritica  quadam  muliere,  quum  herniae  portam  cruente 
dilatasset,  trismum  tetanumque  subsequi  observavit.  — 
In  operatione  pseudarthroseos  apparet  vulnefabilitas,  quum 
dyscrasiae  quaedam  hanc  efficientes  etiam  exsistant,  aut 
graviditas  adsit,  - Scarificationem  in  anasarca,  emphy- 
semate mala  sequuntur  non  raro  graviora,  erysipelas, 
gangraena.  — Hirudines  applicatae  in  ipsas  palpebras 
inferiores  oedema,  in  cutem  ad  suppurationem  proclivem  et 
in  impetiginibus  ulcera,  in  faciem  hominum  ad  ejus  ery- 
sipelas dispositorum  erysipelas  producunt.  enaesectm- 
nem  in  haematophilis  mors,  in  decrepitis  lipothymia,  in 
puerperis  phlebitide  uterina  laborantibus  inflammatio  ve- 

nae  apertae  persaepe  excipit.  Sunt,  qui  omnino  ad  ve- 
naesectionem  — quale  exemplum  H e nning  in  libro  suo 
de  idiosyncrasia.  affert  — idiosyncrasiam  quandam  ha- 
beant, dum  alii  scalpello  tantum,,  quum  mucronem  ejus 
videre  licet,  venam  sibi  aperiri  nolunt.  Vaccinatio  in 
infantibus,  qui  tertium  mensem  nondum  superarunt,  ju$to 
majorem  effkit  reactionem,  nec  minorem  in  hominibus 
aliquo  morbo  laborantibus  et  in  foeminis  menstruantibus 
gravidisque,  et  morbis  febrilibus.  Dr.  Bremer  hac  in 
urbe,  venti  quum  ex  oriente  flarent,  saepius  post  vacci- 
nationem erysipelas  per  totum  brachium  vidit.  Dr.  Keyl, 
Magdeburgensis , id  in'  infante  eadem  ex  operatione  non 
modo  per  totum  brachium,  sed  in  collo  quoque  et  trunco 
(ut  vir  experientissimus  ipse  mihi  narravit),  in  alius 
brachio  etiam  gangraenam  inde  ortam  observavit.' 

Caput  .tertium. 

Aucta  vulnerabilitas  quum  medico  practico  admodum 
incommoda  sit,  haud  supervacaneum  mihi  videtur,  non- 
nulla de  modo  afferre,  quo  aut  deminui  aut  amoveri 
possit. 

Non  vero  semper  id  fieri  potest,  sive  quod  causa  tolli 
nequit,  ut  idiosyncrasia,  sive  quod,  quamvis  vulnerabilis 
organismus  sit,  operationem  quandam  statiin  facere  debemus, 
ut  vitam  aegri  servemus.  Illius  differendae  facultatem 
si  habemus:  anni  climacterici,  menstruatio,  graviditas, 
acme  morbi  alicujus  transeant,  aut  morbus  ipse  antea 
sanetur,  dyscrasias  curemus:  scrophulosin  jodicis  et  oleo 
jecoris,  chlorosin  ferri  praeparatis  aliisque;  syphilidem 
Mercurialibus  vel  methodo  purgativa,  dyscrasiam  incertam 
domicilio , nutrimentis  et  consuetudine  sensim  mutandis, 

scorbuticam,  herpeticam,  arthriticam  remediis  ea  corrigen- 
tibus. Valde  dolendum , quod  contra  haematophiliam 
raram  quidem  et  carcinomatosin  fere  nihil  valemus.  Or- 
dinemus diaetam,  vitae  conditionem;  jubeamus  munditiem 
aut  iter  faciendum;  aer  malus  melior  reddatur.  Veternus 
medicamentorum  purgantium  abusum ; alvum  ducamus, 
secretionesque  alias,  re  urgente,  augeamus.  Roboremus 
debiles,  debilitemus  plethoricos  venaesectione.  Quum 
pars  secanda  quaedam  diu  exstiterit,  fonticulum  prope 
eam  ponamus.  Etsi  opium  aliave  medicamenta  narcotica 
ante  operationem  omnino  quidem  aegris  praeberi  non 
debent,  tamen  in  nimis  sensibilibus  et  ad  convulsiones 
inclinantibus  permittitur.  — Cutem  vulnerabilem  aqua  fri- 
gida, spirituosis,  acido  acetico  citricove  lavemus.  Tali- 
bus corporis  partibus  aliis  parcendum  est.  — Interdum 
antipathiam  cogitationibus  corrigendis  tollere,  animumque 
bonum  operationis  cujusdam ' successum  probabilem  fa- 
cientes confirmare  possumus.  Nullo  modo  'magnam  ope- 
rationem invito  aegro  instituere  nos  oportet,  nec  sensi- 
biles tempus  operandi  certo  terminantes,  neque  infacete 
dureque  instrumenta  ante  oculos  eorum  ponentes  angamus. 

V i T A. 

Augustus  Eduardus  Kuester,  evangelicae  ad- 
dictus confessioni,  natus  sum  Magdeburgi  d.  II.  m.  Aug. 
a.  MDCCCXVIII.  patre  Friderico,  matre  Maria  e 
gente  Kaempf,  quibus  Dei  optimi  maximi  gratia  huc- 
usque vivis  et  integris  laetor.  Quum  primis  litterarum 
elementis  in  gymnasio  urbis  patriae  cathedrali  per  annos 
septem  dimidiumque,  Matthia  nunc  beato,  et  postea 

Cl.  Funkio  directoribus  imbutus  essem:  testimonio  ma- 

turitatis  instructus,  anno  hujus  saeculi  XXXIX.  sub 
finem  mensis  Aprilis  inter  cives  instituti  regii  medico - 
chirurgici  Friderico-Guilelmiani  receptus  sum  et 
per  quadriennium  hosce  viros  audivi  disserentes: 

Cei.  Beneke  de  introductione  in  philosophiam 
critica,  logice,  psychologia,  morbis  et  immortalitate  animi^ 
de  Kantii  philosophia;  Cei.  Hotho  de  Schillero  et 
Goethio,  de  systematis  nostri  temporis  philosophicis, 
imprimis  de  Hegelio?  Cei.  Preuss  de  historia,  Cei. 
Turte  de  physice  et  pharmacia,  Cei.  Dove  de  meteo- 
rologia  et  climatologia , 111.  Mitscherlich  de  chemia 
organica  et  anorganica,  111.  Lichtenstein  de  zoologia, 
111.  Link  de  botanice,  de  historia  naturali,  de  herbis 


cryptogamis , de  toxicologia,  111.  Schultz  de  botauice, 
Beat.  Meyen  de  plantis  geographice  distributis,  111. 
Hecker  de  encyclopaedia  et  methodologia  medica,  de 
Celsi  libris,  de  pathologia  generali,  de  historia  medica, 
IU.  Schlemm  de  osteologia,  syndesmologia.  splanchno- 
logia, anatomia  sensuum,  111.  Mu  e lier  de  anatomia  uni- 
versa, anatomia  sensuum,  anatomia  comparata,  anatomia 
' pathologica,  physiologia  universa  et  generationis,  Cei. 
Mitscherlich  de  materia  medica,  Beat.  Osann  de 
fontibus  Germaniae  medicatis,  de*  auxilio  in  repentiuis 
vitae  periculis  ferendo,  III.  Casper  de  arte  formulas 
medicas  rite  concinnandi,  de  medicina  forensi,  Cei.  Eck 

de  therapia  generali,  de  semiotice,  III.  Schoeni  e in  de 
pathologia  et  therapia  speciali,  111.  Horn  de  morbis  sy- 
philiticis et  psychicis,  Cei.  Isensee  de  morbis  cutaneis, 
111.  Romberg  de  auscultatione  et  percussione  et  morbis 
nervorum,  111.  Kluge  de  chirurgia  generali,  akiurgia  — 
una  cum  Cei.  Froriep  — de  ossibus  luxatis  et  fractis, 
de  arte  obstetricia,  111.  Juengken  de  chirurgia  speciali, 
Exp.  Simon  de  chemia  pathologica  et  urinae  sedimentis. 

Practicis  exercitationibus  me  instituerunt : 111.  Muel- 
1 e r et  111.  Schlemm  arte  cadavera  rite  secandi,  Cei. 
Froriep  operationibus  in  corpore  mortuo,  111.  Kluge 
arte  fascias  imponendi  et  exercitationibus  obstetriciis;  111. 
Casper  et  111.  Wagner  exercitationibus  medicis  fo- 
rensibus et  explorationibus  in  vivis  et  corporibus  mortuis, 
Cei.  Angelstein  operationibus  ophthalmiatricis , Cei. 
Barez  in  clinico  circa  morbos  infantium:  ceterum  per 

duo  semestria  interfui  111.  Schoeni  e in  et  Cei.  Wolff 

clinicis  medicis,  111.  Dieffenbach  et  111.  Juengken 
clinicis  chirurgicis  et  ophthalmiatricis. 

Quibus  viris  omnibus,  optime  de  me  meritis,  gratias 
ago  semperque  habebo  maximas. 

Jam  vero  tentaminibus,  tam  philosophico  quam  me- 
dico nec  non  examine  rigoroso  superatis,  spero  fore,  ut 
dissertatione  thesibusque  publice  defensis,  summi  in,  me- 
dicina et  chirurgia  honores  in  me  conferantur. 


i 


/ 


\ 


•"  /’  > '• 

l ! . **  / 

* 

T li  E S E S. 

1.  Pneumoniae  signum  pathognomonicum  tussis 

2.  In  typho  abdominali  stadia  diesque  critici 
exsistunt. 

3.  Est  certa  humorum  diathesis  pyogenea. 

4.  Vulnerabilitatis  verbum  limitandum. 

omnino, 


